Վյոշենսկայա

Վյոշենսկայա (), ստանիցա Ռուսաստանի Ռոստովի մարզի Շոլոխովսկի շրջանում։ Մտնում է Վյոշենսկի գյուղական համայնքի կազմի մեջ։ 
2002 թ. տվյալներով բնակչությունը կազմում է 9.317 մարդ։ Առաջին անգամ հիշատակվում է 1672 թվականին։

 Աշխարհագրություն 
Վյոշենսկայա ստանիցան գտնվում է Դոն գետի ձախ ափին։ 1963 թվականին Միխայիլ Ալեքսանդրովիչ Շոլոխովի պատգամավորական ջանքերի շնորհիվ Միլլերովո քաղաքից, որի միջով անցնում է Մոսկվա-Դոնի Ռոստով մայրուղին և Հյուսիս Կովկասյան երկաթուղին, անցկացվեց 145 կմ երկարությամբ ասֆալտապատ ճանապարհ դեպի Բազկովսկայա ստանիցա, որը գտնվում է Դոնի աջ ափին` Վյոշենսկայա ստանիցայի դիմաց։ 1985 թվականին այդ ստանիցաների միջև կամուրջ կառուցվեց, որը փոխարինում էր լաստանավային անցմանը։ Ստանիցայի մոտակայքում գտնվում է օդանավակայանը, իսկ ստանիցայից 8 կմ հեռավորության վրա աճում է Վյոշենսկայայի կաղնին։

 Պատմություն 
Վյոշկա կազակական քաղաքի մասին առաջին անգամ հիշատակվում է 1672 թվականին։ Վյոշենսկայան ձևավորվել է Չիգանցկ ստանիցայի կազակների վերաբնակեցման արդյունքում, որը ավերվել էր Բուլավինյան ապստամբությանը մասնակցելու համար։ Ստանիցայում ոչ մի տնտեսական ձեռնարկություն գոյություն չուներ, առևտուրն իրականացվում էր պարենային  և արդյունաբերական ապրանքների կրպակներում։ 20-րդ դարի սկզբին Վյոշենսկայա գյուղում բնակվում էր մոտ 1200 մարդ։ 1913 թվականին Վյոշենսկի յուրտի և ստանիցայի տարածքում  բնակվում էին 36989 կազակներ՝ չհաշված ոչ կազակական ծագում ունեցող բնակիչներին։ Ստանիցայի կազակները մարտնչել են ռուս-ճապոնական պատերազմում՝ Առաջին համաշխարհային պատերազմի ռազմաճակատներում։

Վոյսկա Դոնսկի մարզը ի սկզբանե գտնվում էր Ուստ-Մեդվեդիցկի օկրուգի կազմում, Վերին Դոնի օկրուգի  ձևավորումից հետո ստանիցան դառնում է նրա վարչական կենտրոնը։ Քաղաքացիական պատերազմի ժամանակ ստանիցան բոլշևիկների իշխանության  դեմ Վերին Դոնի ապստամբության կենտրոնն էր։ Ստանիցայում գործում էր խորհրդային տարիներին ավերված Սուրբ Երրորդության եկեղեցին։ 
մինի|Միխայիլ Շոլոխովի անվան պետական արգելոց-թանգարան
մինի|Շոլոխովի բրոնզե կիսանդրին Դոն գետի ափին
Վյոշենսկայան համաշխարհային ճանաչում ձեռք բերեց ստանիցայի բնակիչ Միխայիլ Շոլոխովի «Խաղաղ Դոն» վեպի շնորհիվ, որը գրականության բնագավառում արժանացել էր Նոբելյան մրցանակի։ Գրողի մահից հետո 1984 թվականին այստեղ ստեղծվեց Միխայիլ Շոլոխովի անվան պետական արգելոց-թանգարանը։ Շոլոխովի բրոնզե կիսանդրին տեղադրվել է 1981 թվականի մայիսի 23-ին Դոն գետի ափին (քանդակագործ` Ա. Նովիկով, ճարտարապետ` Վ. Կլիմով)։ 1974-1975 թվականներին ստանիցայի մերձակայքում տեղի է ունեցել «Մարդկության մայրը» ռազմական դրամայի նկարահանումները։

 Բնակչություն 
+
3000 19201939Демоскоп Weekly — Приложение. Справочник статистических показателей20824208

 Բնակչության թվաքանակ 
 Տարի 1959Всесоюзная перепись населения 1959 года. Численность сельского населения РСФСР - жителей сельских населённых пунктов - районных центров по полу 1939Всесоюзная перепись населения 1970 года. Численность сельского населения РСФСР - жителей сельских населенных пунктов - районных центров по полу. 1979Всесоюзная перепись населения 1970 года. Численность сельского населения РСФСР - жителей сельских населенных пунктов - районных центров по полу. 1989Всесоюзная перепись населения 1989 года. Численность сельского населения РСФСР - жителей сельских населённых пунктов - районных центров по полу. 2002 Всероссийская перепись населения 2002 года. Том. 1, таблица 4. Численность населения России, федеральных округов, субъектов Российской Федерации, районов, городских поселений, сельских населённых пунктов - райцентров и сельских населённых пунктов с населением 3 тысячи и более. 2010 Բնակիչ 4319 6965 7865 9578 9317 9261

 Մշակույթ 
«Շոլոխովյան գարուն» փառատոնը ստանիցայում անցկացվում է ամեն տարի գարնանը, մայիսի վերջին հանգստյան օրերին«Шолоховская весна»։ Ամեն տարի մայիսին Վյոշենսկայայի ձիանոցներում անցկացվում է կազակական ձիասպորտի և ձիավարման «Վյոշենսկի Շերմիցի» փառատոնը։

 Հայտնի բնակիչներ և բնիկներ 
 Նիկոլայ Ալեքսանդրովիչ Բուլավին (1931-1987) – ԽՄԿԿ Վյոշենսկի շրջկոմի առաջին քարտուղար, Միխայիլ Շոլոխովի անվան պետական արգելոց-թանգարանի առաջին տնօրեն։
 Խարլամպի Վասիլևիչ Երմակով(1891-1927) - քաղաքացիական պատերազմի մասնակից, Գրիգորի Մելեխովի նախատիպերից մեկը Միխայիլ Շոլոխովի «Խաղաղ Դոն» վեպում։
 Ալեքսանդր Պավլովիչ Ժդանով (1938-2006) - ռուս նկարիչ։
 Վլադիմիր Ալեքսանդրովիչ Կորգուտով (ծն. 1965) - Ռուսաստանի բանակի գնդապետ, Ռուսաստանի Դաշնության հերոս։
 Կրասնով, Նիկոլայ Իվանովիչ (1833-1900) - ռուս գեներալ-լեյտենանտ, ռազմական պատմաբան և գրող։
 Միխայիլ Անդրեևիչ Նիկուլին (1898-1985) - ռուս խորհրդային գրող։
 Միխայիլ Ալեքսանդրովիչ Շոլոխով (1905-1984) - ռուս խորհրդային  գրող, գրականության ոլորտում Նոբելյան մրցանակի դափնեկիր։
 Ալեքսեյ Վարֆոլոմեևիչ Շչելակովսկի (1899-1959) – խորհրդային  ռազմական ղեկավար, գեներալ-լեյտենանտ։

 Ծանոթագրություններ 

 Գրականություն 
 Жбанников А. С., Жбанникова М. И. От Вежи до Вёшек. — Ростов-на-Дону: Издательство «Странник», 2008. — 356 с. — ISBN 978-5-902477-49-5.
 Жбанников А. С. Михаил Шолохов — больше, чем писатель. — Ростов-на-Дону, 2006. — 272 с. — ISBN 5-87257-154-2.

 Արտաքին հղումներ 
 Вешенский базар — станица Вешенская и все о ней
 Администрация Шолоховского районы 
 Сайт станицы Вешенской − «Вешенский Юрт»
 Вешенская (станица)

Կատեգորիա:Ռոստովի մարզի Շոլոխովսկի շրջանի բնակավայրեր